To endnu ukendte mænd har natten til torsdag haft travlt med at bryde ind dels i SuperBrugsen i Terndrup samt i en butik i Danmarksgade i Kongerslev. Med sig fik tyvene blandt andet en del vin.

Nordjyllands Politi efterlyser de to mænd, der kort før klokken 2 natten til torsdag smadrede en rude til SuperBrugsen i Terndrup, og brød ind og stjal postpakker, dvd?ere og vin. Kort efter var den gal i Kongerslev, i en butik i Danmarksgade blev en rude ligeledes smadret, og fra kasseapperatet er der stjålet et ukendt antal mønter. Vidner har set to mænd kører fra SuperBrugsen i Terndrup i en sølvfarvet bil, og politiet har en formodning om, at de to også står bag indbruddet i Kongerslev. Nordjyllands Politi hører gerne fra folk med oplysninger i sagen på telefon 114.